text: [{"text_idx": "#000001", "text": "82hajar ngut beh poiwir ka sorkar UPA"}, {"text_idx": "#000002", "text": "U Mukul Sangma, myntri rangbah barim ka Meghalaya, ula kren sha ki kotkhubor ha ki khyndiat sngi ba ladep ha Guwahati, ba ha ki shiphew snem jong ka sorkar UPA ha Delhi, la lah ban beh krad ia ki 82hajar ngut ki poiwir na India, katba ha ki san snem ba ladep jong kane ka sorkar BJP, la beh tang 1,822ngut ki poiwir bad katei ka dei ka jingkren jong U Sangma sha ki kotkhubor."}, {"text_idx": "#000003", "text": "Ban kren paidbah halor ki mat bapher, ka da donkam eh ban don ki jingshisha ha kti bad ngim tip U Mukul Sangma, la u ioh na ei ia kitei ki jingshisha, kiba pyni ba ka sorkar UPA, ka beh 82hajar ngut ki poiwir bad la kitei ki kot ki sla, ki don ha ka tnat jongno bad lada ki don, ula dei ban pyni da ki jing pynshisha ba kan nym paw biej ia uba kren lane ban nym ialam bakla ia u paidbah ruh, uba khmih lynti ia ki jingshisha na ki nongialam, kiba ha kat ka kyrdan jong U Mukul Sangma."}, {"text_idx": "#000004", "text": "Wat la u paidlang ba bun jong ka thain shatei lam mihngi, u pyrshah jur ia kane ka sorkar BJP, ba ka thmu ban pyntrei kam ia ka Citizenship Amendment Bill (CAB), hynrei ka jingshisha, ka long ba ka dei ha kane ka sorkar kaba mynta kaba don ha Assam bad ha Delhi, ba ngi sdang ban tip, ba ki don 40lak ngut tam kita ki poiwir kiba shong ba sah ha Assam, hynrei ha kita ki phew snem ba ladep, kam shym don kata ka NRC bad ka jingwad jingkhein ia kita ki poiwir Muslim."}, {"text_idx": "#000005", "text": "Ngi tip shai, lyngba ki jing shisha, kiba iai paw tyngkrein bad kita ki long ba ka seng Congress, ka ju ailad ban pynshlur ia ki khar Muslim, ba kin wan buhai shnong sha ki bynta bapher jong ka Ri bad katei ka jingjyllei jongki, ka paw shynna ha ki bun ki bynta jong ka nongbah Shillong, nangta ka Garo Hills, kaba la nang dap da kitei ki niuhmoh, khlem da iakren shuh ia ki bynta ba shathie jong ka Assam."}, {"text_idx": "#000006", "text": "Haba peit ha kine ki sngi, ngi iohi, kumba ka kyrdan nong ialam, kam dei shuh ban kren ia ki mat kiba ktah ia ka iap ka im lane ka jingkut jingmut, na ka bynta ka lashai jong ka thain bad ka Ri hi baroh kawei, hynrei ngi iohi, kumba ka la kylla long noh pynban, ka por jong ka jing ia bein ia khoh bad katei ka poi sha u pud ka iing ka sem bad wat ia ka longbriew man briew shimet ruh."}, {"text_idx": "#000007", "text": "Phi don ban ong eiei? Cancel reply"}, {"text_idx": "#000008", "text": "Your email address will not be published. Required fields are marked *"}, {"text_idx": "#000010", "text": "Pynbna ha u , ka dor kaba jem shibun\nHaba phi don ia kino kino ki jing pynbna, ban pynmih ha U Rupang lane ha ka online news portal jong U ; ym donkam ban wan dalade sha ophis jong U Rupang. Phah ia ki jingthoh da ka whatsapp, ha u number 9436994891 lane ha [email protected] bad ngin sa kren ma ngi iaphi. Phi lah ban phah ia ki video ban pynmih ha youtube channel jong U Rupang, ki jingthoh, ki jingdro, ki design. Ka dor kaba jem shibun."}]